CELEX: 62017CA0676
Language: sl
Date: 2019-09-11 00:00:00
Title: Zadeva C-676/17: Sodba Sodišča (četrti senat) z dne 11. septembra 2019 (predlog za sprejetje predhodne odločbe, ki ga je vložilo Curtea de Apel Ploiești – Romunija) – Oana Mădălina Călin/Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice, Administrația Fondului pentru Mediu (Predhodno odločanje – Načela prava Unije – Procesna avtonomija – Načeli enakovrednosti in učinkovitosti – Načelo pravne varnosti – Pravnomočnost – Vračilo dajatev, ki jih je država članica pobrala v nasprotju s pravom Unije – Pravnomočna sodna odločba, s katero je naloženo plačilo dajatve, ki ni združljiva s pravom Unije – Predlog za revizijo take sodne odločbe – Rok za vložitev tega predloga)

11.11.2019   
            
            
               SL
            
            
               Uradni list Evropske unije
            
            
               C 383/11
            
         
      Sodba Sodišča (četrti senat) z dne 11. septembra 2019 (predlog za sprejetje predhodne odločbe, ki ga je vložilo Curtea de Apel Ploiești – Romunija) – Oana Mădălina Călin/Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice, Administrația Fondului pentru Mediu
      (Zadeva C-676/17) (1)
      
      (Predhodno odločanje - Načela prava Unije - Procesna avtonomija - Načeli enakovrednosti in učinkovitosti - Načelo pravne varnosti - Pravnomočnost - Vračilo dajatev, ki jih je država članica pobrala v nasprotju s pravom Unije - Pravnomočna sodna odločba, s katero je naloženo plačilo dajatve, ki ni združljiva s pravom Unije - Predlog za revizijo take sodne odločbe - Rok za vložitev tega predloga)
      (2019/C 383/09)
      Jezik postopka: romunščina
      
         Predložitveno sodišče
      
      Curtea de Apel Ploiești
      
         Stranke v postopku v glavni stvari
      
      
         Tožeča stranka: Oana Mădălina Călin
      
         Tožene stranke: Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice, Administrația Fondului pentru Mediu
      
         Izrek
      
      
                  1.
               
               
                  Pravo Unije, zlasti načeli enakovrednosti in učinkovitosti, je treba razlagati tako, da načeloma ne nasprotuje nacionalni določbi, kakršna je ta, ki jo je s sodbo razlagalo nacionalno sodišče, ki za vložitev predloga za revizijo pravnomočne sodne odločbe, izdane v nasprotju s pravom Unije, določa enomesečni prekluzivni rok, ki teče od vročitve odločbe, katere revizija se zahteva.
               
            
                  2.
               
               
                  Vendar je treba načelo učinkovitosti v povezavi z načelom pravne varnosti razlagati tako, da v okoliščinah, kakršne so te v postopku v glavni stvari, nasprotuje temu, da nacionalno sodišče za vložitev predloga za revizijo pravnomočne sodne odločbe uporabi enomesečni prekluzivni rok, kadar sodba, s katero je navedeni rok določen, v trenutku vložitve tega predloga za revizijo še ni bila objavljena v Monitorul Oficial al României.
               
            
         (1)  UL C 63, 19.2.2018.